JohanHeinsen/ENO huggingface dataset:
Aalborg Stiftstidende, 1845-04-19
Forpagtning tilbydes. En Forpagter i Vendsyssel, paa den for Producternes Afsætning bedst beliggende Plads, agter, paa Grund af forandrede Bestemmelser, at afstaae sin Forpagtning af en Gaard, der er beliggende midt i sin Eiendom med omtrent 500 Tdr. Land Ager og Eng, som alle ere i meget god Drift og hvorpaa fortiden holdes omtrent 150 a 160 Kreaturer. Circa 4000 Rbdlr. maae betales i Forskud til Sikkerhed for Forpagtningen. Reflecterende ville behage at henvende sig til Adressecomptoiret i Aalborg, som meddeler Liebhavere nærmere Underretning. Gaarden Torsted Nyegaard i Aardestrup Sogn, Hornum Herred, Aalborg Amt, under Nørlund Gods, circa 4 Mile sydvest for Aalborg, ansat for Gammelskat 54 Rbd. 71 s. og Hartkorn Ager og Eng 8 Tdr. 3 Skpr. 1 Alb.,med et Areal af circa 100 Tdr. Land Agerjord, idetmindste ligesaa meget Kjær og Eng, der størstedeels med megen Fordeel vil kunne opdyrkes, samt endeel Hede, kan erholdes i Arvefæste med Ret til at sælge og pantsætte. Eiendommen kan tiltrædes til forestaaende 1ste Mai eller i Løbet af Sommeren og Salgsvilkaarene ville kunne lempes efter Kjøberens Leilighed. Liebhavere ville behage at henvende dem til Eieren, Godseier Schutte paa Bygholm, eller til undertegnede Godsforvalter. Nørlund, den 14de April 1845. R. Ammitzholl.
Aalborg Stiftstidende, 1845-04-19
Gaardsalg. Formedelst Dødsfald og som Følge deraf tagne forandrede Bestemmelser, agte undertegnede Arvinger efter afgangne Conferentsraad Faye, om muligt underhaanden, at bortsælge den ham tilhørende, Gaard, beliggende paa denne Byes Algades søndre Side. Gaarden, som bestaaer af 18 Fag Vaaningshuus til Gaden og 5 Længder Udhuus, alle forsynede med Tegltage og overalt velvedligeholdte, indeslutter en betydelig Gaardsplads, ligesom og en stor Have er umiddelbart grændseende til Eiendommen og strækker sig ud imod den saakaldte Havnegade, saa at der igjennem samme kan anbringes directe Udkjørsel til Havnen. Eiendommen, der saavel ved sin Beliggenhed paa Byens Hovedgade tæt ved Torvet, som og ved sit betydelige Omfang, fortrinligen egner sig til Handels- eller Fabrikgaard, kan af Kjøberen tildeels strax tiltrædes, og om det attraaes, kan med Samme erholdes en særdeles god og veldyrket samt med Vold og Grøft indhegnet Jordlod paa Byens Mark af 25 Tønder Lands Størrelse. De herpaa Reflecterende ville snarest muligt behage at melde sig hos undertegnede Enke, med hvem det Fornødne kan afhandles. Thisted, den 4de April 1845. Paa Sødskendes og egne Vegne K. Faye, C. Faye fød Stockfleth.
Aalborg Stiftstidende, 1845-04-19
J den Vanstedgaarden underlagte Eng, Helvedes Kjær kaldet, der ved Grøft er adskilt fra Hjørring Eiendomme, ere tvende Lodder med særdeles god og i Dybden fortrinlig Tørvejord til Opgravning, at faae tilkjøbs. Fornøden Liggeplads nærmest ved Gravene, Bedegræs til de Heste man føre med sig og den beqvemmeste Vei over Vansted gaards Eiendomme, hvor ingen Kornsæd findes, ere Rettigheder, der medfølge. Lysthavende behage at henvende dem til Thorchildsen, i Aastrup Mølle.
Aalborg Stiftstidende, 1845-04-19
Den mig i Viinstrup, St. Olai Sogn, tilhørende, 1/2 Miil norden for Hjørring beliggende, Gaard, hvis Tilliggende staaer for Gammelskat 18 Rbd. 60 1/2 s. og nyt Hartkorn 3 Tdr. 5 Skpr. - Fdkr. 1 1/2 Alb., med et Areal af 87 1/2 Tdr. Land, kan erholdes tilkjøbs hos mig og tiltrædes den 1ste Mai næstkommende eller forinden, om attraaes. Af Jorderne, der ligge samlede, ere nogle Tønder Land, bestaaende af Hede og Kjær, tjenlige til Opdyrkning, og omtrent 1/3 af disse Jorder ere muldsande, circa 1/2 gode Kjærjorder, hvoraf omtrent 2/3 nyligen er opdyrket, og Halvdelen deraf, som er merglet og udgrøftet, agtes besaaet med Byg og Vikkerhavre i tilstundende Foraar. Sidste Efteraar blev der faaet 21 Tdr. Rug, deraf 15 Tdr. i Jord, som forrige Aars Sommer blev merglet, og Vaarsæden vil blive 25 a 30 Tdr. Byg, Havre og Vikker, samt 10 a 12 Tdr. Kartofler, hvorhos bemærkes, at Gaardens Anpart hele Kirke- samt halve Konge-Korn- og Qvægtiende kan medfølge i Kjøbet af denne. Mergel haves i Eiendommen. Gaardens Bygninger ere opførte i Aarene 1841 og 1842. Vaaningshuset, der ved liden Forandring kan afgive god Beboelse for en Familie udenfor Bondestanden, af Grundmuur. Skulde Eiendommen ei snart blive samlet afhændet, agtes 4 Parceller, hver med et Tilliggende af 4 1/2 a 6 Tdr. Land, i Medhold af nyligen erhvervet Udstyknings-Tilladelse, solgte særskilte. Kjærsgaard, den 29de Marts 1845. Eilert Segelcke.
Aalborg Stiftstidende, 1845-04-19
Auctionsplacat. Mandagen den 28de April førstkommende og Dagen efter, hver Dags Formiddag Kl. 10, bliver paa Hovedgaarden Torstedlund, i Aardestrup Sogn, Hornum Herred, Aalborg Amt, afholdt Auction til Bortsalg af det afdøde Forpagter af bemeldte Hovedgaard Hans Peter Frederik Hansens Stervbo tilhørende betydelige og gode Jnd- og Udbo samt Besætning, bestaaende af Sophaer, Stole, Borde, Skabe, et Mahogni=Schatol, en do. Secretair, Speile, et Hjørneskab, Sengesteder, Sengeklæder, Linned, endeel Mandsklæder, Sølv, Messing, Kobber, Blik, Jern, Trævarer, Porcellain, Steentøi, lakerede Sager, Glasvarer, en Rulle, Brygge, Kjøkken- og Meieriredskaber, en Kobbergrubekjedel paa 2/8 Td. Rum, en Jern-Kakkelovn, en Reisevogn med Agestole og flere andre Vogne, flere Slæder, Harver og Plouge, en Kornrensemaskine, Avlsredskaber, 2 Sæt Bringtøi og andet Hestetøi, en ny Ride saddel med Tilbehør, et Ridebidsel, et Sæt Bjælder og Klokker, 2 brune Hopper, flere Qvier, endeel Faar og Beder, en Orne, 2 Grisesøer og flere Grisepoller, en betydelig Deel Gavntræ, samt endeel Træ m. m. m. Conditionerne, hvoriblandt at vederhæftige Kjøbere gives 6 Ugers Credit med Betalingen, erfares ved Auctionen. Hvilket herved bekjendtgjøres. Nibe, den 17de April 1845. Lynge.
Aalborg Stiftstidende, 1845-04-19
Efter Begjæring af Kongens Foged bliver, ifølge passeret Udlæg for kongelige Skatter og Commune-Afgifter, den Capitain v. Gedde tilhørende Gaard Nr. 130, beliggende ved Vesteraa, der er indrettet til Brænderi, stillet til Bortsalg ved 3de Auctioner, der afholdes saaledes: 1ste Auction Onsdagen den 12te Mai førstk. 2den 28de samme Maaned og 3die 11te Juni næstefter, hver Dags Formiddag Kl. 10. De tvende første Auctioner afholdes paa Stadens Raadstue og den tredie i Gaarden selv. De Salget vedkommende Documenter ville blive fremlagte ved Auctionerne og henligge forinden til Eftersyn paa Cancestiraad, Byfoged Wolfferdts Contoir. Hvilket herved overeensstemmende med Pl. af 22de April 1817 bekjendtgjøres. Liebhavere indbydes. Aalborg, den 12te April 1845. A. Morch.
Aalborg Stiftstidende, 1845-04-19
Auction til Bortforpagtning af Binderup Vandmølle med underliggende Jordeiendomme i Vox lev Sogn, fra 1ste Mai næstkommende, er berammet til Afholdelse Løverdagenden 26de April næstkommende, Formiddag Kl. 9, i bemeldte Mølle. Ribe, den 12te April 1845. Lynge.
Aalborg Stiftstidende, 1845-04-19
Auction. Ifølge tagen Bestemmelse under Stiftet efter afdøde Huusmand Ole Andersen af Svendbjerggaards Mark, bliver det Stervboet efter bemeldte Afdøde tilhørende Huus, beliggende paa Svendbjerggaards Mark i Biersted Sogn, staaende for Ager og Engs Hartkorn ny Matr. 4 Skpr. Alb., stillet til offentlig Auction, som afholdes i bemeldte Huus Mandagen den 28de i denne Maaned, Formiddag Kl. 9. Strax, efter at Auctionen over Huset er tilendebragt, bliver Boets Løsøre, hvoriblandt 2de Køer, 2de Faar, 1 Hest, 1 Vogn, 1 Plov og andre Avlsredskaber samt Ind- og Udbo, bortsolgt. Lysthavende indbydes. Kjær Herreds Contoir i Nørre-Sundby, den 14de April 1845. Timm.
Aalborg Stiftstidende, 1845-04-19
Mandagen den 5te Mai næstkommende, Formiddag Kl. 10, og følgende Dage bliver, efter Skifterettens Begjæring, afholdt offentlig Auction i Gaarden Nr. 466, paa Nytorv her i Staden over det, Viinhandler Krebs, Bo tilhørende betydelige, Lager af Vine og Brændevine, bestaaende af Champagne, Portviin, Madeira, Mallaga, Rhinskviin, Cotes, deres, Tavel, St. Julien, Margeaux, Medor, gl. Viin, Cognac. Rom, Arac. Genever og Porter m. m. m., deels aftappet paa Flasker, og deels paa Ankere og Oxhoveder, hvorover trykte Fortegnelser ere at erholde, hos de Avisudgivere, i hvis Aviser denne Bekjendtgjørelse indføres, saavelsom hos Boets Curator, Procurator Møller heri Staden. For Summer af 200 Rbd. og derover, gives 3 Maaneders Credit til vederhæftige Kjøbere, og Creditoplagsberettigede kunne erholde Varerne ufortoldede, naar Partiet er saa stort, som Anordningerne fordre. Hvilket herved til Lysthavendes Efterretning bekjendtgjøres. Aalborg, den 26de Marts 1845. A. Mørch. Auction paa Hammelmose.
Aalborg Stiftstidende, 1845-04-19
Fredagen den 25de April førstkommende, Formiddag Kl. 9, og følgende Dag, bliver, ifølge Begjæring af Hr. Forpagter Bredstrup og paa Grund af Bortflytning, afholdt offentlig Auction paa Hammelmose over Heste, Køer, Qvier, Faar, Vogne, Plouge, Harver, og en stor Deel andre Avlsredskaber, nogle Rapsslæder, samt Meieri-, Kjøkken- og Bryggers=Redskaber, endeel Sengeklæder, Kakkelovne, Borde, Stole, Speile og andet Bohave, en Malm=Gaardklokke, et langt Ege=Vandtrug, en KornRensemaskine, Fiel og Tømmer m.v. Solide Kjøbere erholde Credit til Juni Termin d. A., og i Tilfælde at Auctionen ikke tilendebringes den 25de og 26de, vil den blive fortsat Mandagen den 28de April. Lysthavende indbydes. Borglum Herredscontoir i Hjørring, den 12te Marts 1845. Sparck.
Aalborg Stiftstidende, 1845-04-19
Rettelse. J Onsdagsavisen stod "Iris"s Passageerantal angivet til nogle og tyve istedetfor nogle og 30. Dette Nr. redigeret af 2. Chr. Borch.
Aalborg Stiftstidende, 1845-04-21
Aalborg Stiftstidende Adresse-Avis. Aar 1845. No 78. Mandagen den 21de April.
Aalborg Stiftstidende, 1845-04-21
Denne Avis, som udgives af Jens Chr. Borch & Julie Ree og redigeres af Bernhard Ree, udgaaer 5 Gange ugentlig og kan bestilles paa alle kgl. Postcomptoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1845-04-21
Udlandet. Schweitzer Landdagen har med en Majoritet af 12 Stammer besluttet, paa det Eftertrykkeligste at anbefale Luzerns Regjering Amnesti med Hensyn til de i December 1844 og i dette Foraar forefaldne Begivenheder.
Aalborg Stiftstidende, 1845-04-21
J Paris jubler Geistligheden skrækkeligt over Udfaldet af Begivenhederne i Luzern – en Fanatisme, der trodser den crasseste, Middelalderen har at fremvise. Journ. d. Deb. tager kraftigt til Gjenmæle herimod. Vi have, siger nævnte Blad, aabent dadlet de Schweitzer-Radicale; de have brugt Magten og ligge paa deres Gierninger. Men at man i Christi Navn anordner Feste for at mætte Grumhed, Hevn syge og Fanatisme, er fast utroligt i vort Aarhundrede.
Aalborg Stiftstidende, 1845-04-21
30 Officerer af Paris's Nationalgarde ere blevne suspenderede, fordi de havde underskrevet Petitionen imod Forternes Bevæbning - Den nye Coloniallov er gaaet igjennem i Pairskammeret. Skjøndt den ikke er nogen almindelig og bestemt Emancipationslov, er den dog et mægtigt Skridt fremad. – Der bliver endnu stedse Tropper indskibet til Algerien. Sultanen af Marokko har tilladt de Franske, at forfølge Abdel Kader ogsaa paa marokkansk Grund. Lamoriciere staaer færdig til at begynde Jagten paa Ørkenens Herre. Den 21de Marts meldte Arabere i Maskara, at Abdel Kader var i Anmarsch; Oberst Gery satte sig strax i Bevægelse for at drage imod ham og mødte – uhyre Sværme af Græshopper. Underhandlingerne mellem Spanien og Hs. Hellighed, Gregor XVI, drives rask. Den pavelige Bulle, der udtaler Anerkjendelsen af Jsabella II som Dronning af Spanien skal offentliggjøres den 27de April i Rom. J Florenz hensov den 7de April Joseph Bonapartes alderstegne Enke, Grevinde Survilliers, efter længere Tids Upasselighed.
Aalborg Stiftstidende, 1845-04-21
Fra Prag skrives under 4de ds., at denne Stad endnu stedse bærer Præget af Vandflodens Ødelæggelser. Bort heim store Fabrikbygning er aldeles ødelagt af Moldaus Vande; kun enkelte Stykker af Murene staae endnu. De i Fabriken placerede svære Kobberkjedler af 30 a 40 Centners Vægt drages nu op af Floden. Stadens 12 Vandmølle, ere saaledes beskadigede, at de ikke kunne male, og Meel maa med store Bekostninger føres til Staden. Ved Bardowitz har Jernbanen lidt overordentligt; hele Strækninger af den ere bortskyllede. Hidtil har man i Floden fundet 18 Liig. J Prag, hvor Moldau stod 16 Fod over sin Normaalstand, stode 70 Gader og Torve i længere Tid under Vand. J Stadens Omegn have Markerne og især Haver, ne lidt saa meget, at der i flere Aar ikke er at tænke paa nogen Jndtægt. Ved Veienes og Broernes Ødelæggelser, er Communicationen endnu standset, og det er næsten er Umulighed at bringe de Nødlidende endog den allernødtørftigste Hjælp. - Oversvømmelsen har ogsaa anrettet megen Skade i Meissen. Af Stadens 821 Huse have 526 lidt meer eller mindre af Vandskaden; af de beskadigede ere 18 næsten ganske ødelagte, 21 ubeboelige i længere Tid og 56 stærkt beskadigede.
Aalborg Stiftstidende, 1845-04-21
Fyrsk Pückler Muskau har ikke, som tidligere meldt, solgt Herskabet Muskau til Baron Rothschild, men til Grev Edmund af Hatzfeld Weisweiler for 1708, 150 Rthlr.
Aalborg Stiftstidende, 1845-04-21
J en Kulmine i Nærheden af Newcastle upon Tyne har en Vandstofgaserplosion fundet Sted, hvorved en 40 Arbeidere skulle have tilsat Livet.
Aalborg Stiftstidende, 1845-04-21
Paa den London-Liverpoolske-Jernbane vil nu blive indrettet et hurtigt løbende Vogntog (fast-running train) som underveis standser saa sjeldent som muligt. Med dette vil man da kunne tilbagelægge Veien, 200 engelske eller 45 danske Miil, i 6 Timer eller over 7 Miil i Timen.
Aalborg Stiftstidende, 1845-04-21
Fra London skrives, at Concurrencen iblandt Bagerne er saa stor, at Prisen paa Hvedebrød a 4 Pd. er nedsat til 4 1/2 d. 4d endog 3 3/4 d, eller omtrent 116, 14 og 13 s. pr. 3 2/3 Pd., eller Middelpriis under 4 s. Dansk pr. Pd. Bagerne kunne ved disse Priser umuligt tjene synderligt.
Aalborg Stiftstidende, 1845-04-21
Den rige londonske Skrædder Stolz, en Tydsker af Fødsel, har paa eengang skjænket det londonske VelgjørenhedsSelskab for trængende Skræddere 14,000 Pd. Sterl. (126,000 Rbd.) og han vil desuden skjænke det et Stykke Land til Opførelsen af et Fattighuus for Laugsbrødre.
Aalborg Stiftstidende, 1845-04-21
Fra Christiania hedder det, at den farlige Hestesygdom Snive, er udbrudt paa Hadeland.
Aalborg Stiftstidende, 1845-04-21
Fædrelandet. Kjøbenhavn, den 19de April. De masmannske Søndagsskolers 45de Aarsfest høitideligholdtes i Søndags Eftermiddag i Trinitatis Kirke, ved Sange, der udførtes af Haandværker-Sangforeningen, samt ved en Tale af Skolernes Overdirecteur, Hofprædikant Dr. Münter, der tillige uddeelte Præmier og Roes til dem af Skolernes Elever, som dertil have gjort sig værdig ved Flid og Fremgang i det sidstafvigte Aar. Hs. Maj. Kongen var ved en let Upasselighed dennegang forhindret i at overvære Festen, hvorimod Hs. Maj. Dronningen, DD. KK. HH. Kronprindsen og det øvrige kongelige Huus glædede Forsamlingen med deres allerhøieste og høieste Nærværelse J det 45de Skoleaar ere underviste i Skolerne: 1 Haandværksmester, 150 Haandværkssvende, 397 Haandværkslærlinge, 50 Personer i Skolen i Straffeanstalten paa Chavn. der afbrændte den 25de Juni 1817, men er paany oprettet den 27de October 1844, ialt 598. – Siden Skolernes Oprettelse den 4de Mai 1800 ere der underviste: 88 Haandværksmestere, 1661 Haandværkssvende, 7643 Haandværks lærlinge, 200 Personer udenfor Haandværkstanden, 72 Personer i den Skole, som i sin Tid har været oprettet i Forbedringshuset, 50 Personer i ovennævnte Skole, der har været nedlagt siden Branden den 25de Juni 1817, men igjen oprettet den 25de October 1844, tilsammen 9774. (B. T.,– J Mandags er i Hof- og Stadsretten optaget til Doms en igjennem flere Aar procederet, i flere Henseender høist interessant Sag imellem Commissionen i Prof. Bruuns Bo og Hofagent Heilbuth, i Anledning af den nysnævnte Bo i sin Tid fravindicerede og hos Hr. Heilbuth kjøbte Obligation, der, saavidt vi vide, løb paa en Sum af 10,000 Rbd.; og til hvis Betaling Hr. Heilbuth nu, i Henhold til hvad der ved den bekjendte Høiesteretsdom i Sagen om de af Printzlau afhændede Obligationer statueredes, sagsøges, paa Grund af at han ikke har hjemlet hvad han har solgt. Under Proceduren skal det, saavidt vi vide, være oplyst, at der foruden den i Sagen omhandlede Obligation ikkun existerer endnu een Statsforskrivning paa et lignende Beløb, der i en lang Aarrække har været og endnu er i Hertugen, af Augustenborgs Besiddelse. (Fædrel.)¬
Aalborg Stiftstidende, 1845-04-21
Der er i denne Tid fra Kjøbenhavns Arsenal solgt 3000 gamle Geværer, der vare udsatte som utjenstdygtige, til en Kjøbmand her i Byen, der har Commissioner for et tydsk Handelshuus. Disse Geværer blive siden istandsatte, og forsendes til Sydamerika, hvor man ikke er saa nøieregnende med Vaabenets Beskaffenhed. Denne Handel har givet Anledning til det latterlige Rygte, at Slesvigholsteenerne her lode opkjøbe Geværer, Noget, hvorom de vist sidst vilde henvende sig hertil. At Geværerne virkelig have været cas sable, og ikke som man har fortalt, gode, fremgaaer bedste deraf, at der ikke skal være betalt meer end 8-10 Mk. pr. (Loll. Falst. Av.) Stk.
Aalborg Stiftstidende, 1845-04-21
- Samtlige Arbeider ved Anlægget af den Hjaltelinske Vandeuur= og Søbade-Anstalt ved Klampenborg ere nu saavidt fremmede, at Anstalten med Sikkerhed kan ventes aabnet for Publicum i Begyndelsen af Juni, til hvilken Tid ogsaa Alt, hvad der er paabegyndt og bestemt til Udførelse udenfor det egentlige Bygningsarbeide, saasom Terrainets Planering, Anlæggelsen af en Chaussee, mindre Veie og Promenader, Græsplainer, Bousquets og Espaliers a. vil være færdigt. Jkke Faa have allerede forud betinget sig Beboelsesleiligheder paa Anstalten. Betalingen er ansat ugentlig.
Aalborg Stiftstidende, 1845-04-21
J Cuurhuset, der kun optager egentlige Vandcuurpatienter, er Prisen for hvert af Værelserne i 1ste og 2den Etage, fuldstændig meubleret, 2 Rbd. 48 s.; for hvert af Qvistværelserne 2 Rbd. ugentlig. J Søbadebygningen for Herrer, paa Skrænten nord for Taarbek, for hvert af de mod Øst beliggende meublerede Værelser 2 Rbd. 48 s.; for hvert af de mod Vest beliggende 2 Rbd. J Søbadebygningen for Damer, paa Christiansro i Taarbek, pr. umeubleret Værelse 2 Rbd. a 2 Rbd. 48 s., og i de til Bortleining opførte Villaer og Cottages i Dyrehaven fra 1 Rbd. 48 s. til 3 Rbd. 48 s. pr. umeubleret Kammer eller Værelse. De sidstnævnte umeublerede Leiligheder ville ogsaa kunne erholdes meublerede, mod en forholdsviis høiere Leie. J det ovenfor angivne Leiebeløb rabatteres 16 pCt. for den Leietid, der overskrider 3 Maaneder. (Kbhvnsp.)
Aalborg Stiftstidende, 1845-04-21
I Kjøbenhavn har et nyt Blad "Kosakken etableret sig. Dets Redacteur og Udgiver er Hr. Literatus Halberg fra Helsingør, "Politivennens" hidtilværende Redacteur. Programmet hedder det, at han vil taale og give Knut, samt være ved friskt Mod, hvormeget han end undertrykkes.
Aalborg Stiftstidende, 1845-04-21
J Torsdags er en Levering af dansk Pantheon udkommet, som bringer et smukt Portrait af Statsraad L. N. Hvidt, den forrige Levering indeholdt Digteren, Prof. Car(Fædrel.) sten Hauchs. Flyttedagen den 15de April bleve som Huusvilde indlagte i Vartou 38 Familier, bestaaende af 144 Personer, og deraf 13 Familier, bestaaende af 50 Personer, fra Stedet Ankeret i store Kongensgade, der skal forandres. (B. T.) 4 Den afvigte Marts Maaned har været ualmindelig kold; dens Middeltemperatur har været omtrent 3 3/4 Grad under Frysepunctet (3982), hvilket er over 5 Grader under det Normale (1033), og omtrent 3/4 Grad koldere end den koldeste Marts, for hvilken Optegnelser haves (1786). Det er saaledes den koldeste Marts i dette Aarhundrede og sandsynligviis i de sidste 80 Aar. Begyndelsen af Maaneden var, ligesom Slutningen af den foregaaende, meget kold, imellem den 7de og 10de aftog Kulden noget, men tiltog derpaa igjen, saaledes at den midterste Trediedeel var næsten ligesaa kold, som det sidste Tidøgn i Februar, først den 23de indtraadte pludselig Tøveir, der vedvarede uafbrudt indtil Maanedens Ende. Den koldeste Dag (den 12te havde en Middeltemperatur af næsten – 11 Grader; den absolut laveste Thermometerstand, der er bleven observeret, var – 15 Grader, hvilket fandt Sted den 12te og 13de om Morgenen. I en Dybde af to Fod i Jorden steg Kulden imod Midten af Maaneden til 1 1/2 Grad, og var endnu den 22de 1 Grad under Frysepunctet; med det indtrædende Tøveir hævede ogsaa Jordtemperaturen sig, og var ved Maanedens Udgang i den omtalte Dybde omtrent – 1/4 Grad. Over Sundet vedvarede Samfærdslen med Slæder imellem her og Sverrig indtil den 26de, og endnu ved Maanedens Udgang var intet aabent Vand at see. Dog begyndte Havets Tempetatur under Jsen at stige og var i de sidste Dage omtrent Grad over Frysepunctet. Jsens største Tykkelse udenfor Trekroners Batteri var 14 Tommer. – Den faldne Vand mængde har udgjort omtrent 1 1/2 Tomme (1518), hvilket er noget meer end efter Middelforholdet (936), og hidrører fordetmeste fra Regnen i Slutningen af Maaneden.
Aalborg Stiftstidende, 1845-04-21
Snee er indtruffen paa 5 Dage, Regn paa 3, blandet med Snee og Jisslag. – Vindens Retning var i Begyndelsen af Maaneden meest nordlig, med den strænge Kulde i Midten blev den meer østlig, afvexlende med Stille; Tøveiret (Fædrel.) var ledsaget af sydlig og vestlig Vind.
Aalborg Stiftstidende, 1845-04-21
Befordringer og Afgang. D. 12te ds. er afsk. Capt. af forr. fynske Jnf-Reg. J. C. T. v. Beissenherz, Secondlieutn. i 8de Jnf. Bat. P. L. C. v. Schaumann og Tøihuuslieutn. ved Kronborg Arsenal, Domand. O. G. v. Gjerdrum udn. til Branddirecteurer i Ringkjøbings Amts respect, søndre, nordre og østre Districter. O. 17de ds. er Cand. theol. H. J. J. Sørensen besk. til pers. Capellan hos Sognepræsten for Skjeldby og Gunderslev Mdr. i Sjælland, J. C. Plesver. D. 9de de ere Candidaterne i Lovkyndigheden J. G. L. Borstel af Glückstad, S. H. Hall af Herzhorn og N. Lage af Qvickborn medd. Bestallinger som Underretsadvocater i Slesvig, Holsteen og Lauenborg. – D. 13de ds. er i Naade og med Pension entl. Contributions- og Centralkasserer i Ratzeborg, Kammerr. J G. Kuntze, samt Regjeringsprocurator J. F. Kuntze besk. i Embedet. S. D. er i Naade og med Pension entl. Canalcontrolleur i Rendsborg, Dhmand. P. P.
Aalborg Stiftstidende, 1845-04-21
Schmidt. D. 17de ds. er Sognepr. for Skorup og Tvilum Mdr. i Aarh. St., J. Kier, i Naade og med Pension entlediget. S. D. er Brandmajor og Chef for St. Thoma Brandcorps A. A. Kjellerup, R. af D., efter Ans, i Naade afskediget.
Aalborg Stiftstidende, 1845-04-21
Ledige Embeder. Embedet som Katechet og 1ste Lærer ved Borgerskolen i Skjelskjør. Løn 300 Rbd. Sv. aarl. og 9 Favne Brænde, hvoraf de 4 til eget Brug og de 5 til Skolens, foruden fri Bolig og Høitidsoffer af Menigheden. (Opsl. vac. d. 15de ds.) – Ved Toldgrændsen imellem Nørrejylland og Slesvig er en Controlleurpost vacant. Den som dertil allern, maatte vælges, ansættes ikke difinitivt, men constitueres foreløbig af Hs. Majestæt. Til Tjenesten er henlagt en aarl. Gage af 600 Rbd. og fri Bopæl, hvorimod den, der constitueres, er pligtig at anskaffe og holde 2de Tjenesteheste, til hvis Underhold er tilstaaet 200 Rbd. aarlig. - Toldcontrolleur-Embedet paa Fane, Gage 750 Rbd., Procenter efter Middeltal af de 3 sidste Aar 140 Rbd., til Hestehold 100 Rbd. aarlig. Caution 700 Rbd. - Et Toldcontrolleur-Embede i Rendsborg, Gage 800 Rbd.
Aalborg Stiftstidende, 1845-04-21
Hamborger Correspondent vil vide, at Hs. M. Kongen under 15de ds. har udfærdiget Concession for Anlæget af en rendsborgeneumünstersk Jernbane.
Aalborg Stiftstidende, 1845-04-21
Den forhenv. Redacteur af "Altona Merkur", Dr. Niemann er afgaaet ved Døden.
Aalborg Stiftstidende, 1845-04-21
Roeskilde Apothek er solgt ved Auction for 40,500 Rbd. til Hr. Cand. pharm. W. C. Gottlieb. (B. T.) Det Gaurierske Kunstberiderselskab er ankommet til Odense. Selskabet bestaar af 34 Personer og fører 33 Heste med sig, hvoriblandt flere ere udmærket dresserede. (O. Th. Av.)
Aalborg Stiftstidende, 1845-04-21
Det Pricelske Selskab vedbliver at have fuldt Huus til alle dets Forestillinger i Randers, ja man har endog det Særsyn at see Folk staae en heel Time udenfor Theatret inden dette aabnes, for at sikkre sig en Plads. (Rand. Av.)